شه‌فه‌ق نيوز/ فايه‌ق شێخ عه‌لى ئه‌ندام ئه‌نجومه‌ن نوێنه‌ره‌يل، ئاشكراى دوايين رويداگه‌يل كرد له‌باره‌ى دانيشتنه‌يل دامه‌زرانن حكومه‌ت ئاينده‌.
شێخ عه‌لى له‌ تويته‌ر وت: له‌ هه‌واڵه‌يل دامه‌زرانن حكومه‌ت، نيمه‌يگ له‌ ئه‌ندامه‌يل سنى وتنه‌سه‌ عه‌لاوى: وه‌زاره‌ت وه‌رگرى ناخوازيم، چوينكه‌ ريككه‌فتن نيه‌ و وه‌زير له‌تى جوور كاوڕه‌ و هويچ كاريگ وه‌ده‌سى نيه‌، ئيمه‌ وه‌زاره‌ت خارجيه‌ ئه‌خوازيم و ئيوه‌ وه‌رگرى و ناوخوه‌يى بووه‌ن.
جى باسه‌، يه‌يش له‌وه‌ختيگه‌ سه‌رچه‌وه‌يگ نزيك له‌ محه‌مه‌د تۆفيق عه‌لاوى سه‌رۆك وه‌زيره‌يل راسپارياى، ئاشكراى ئه‌وه‌ كرد ك عه‌لاوى داوا له‌ ئه‌ندامه‌يل په‌رله‌مان كردگه‌ ئاگادار بوون له‌ به‌رنامه‌ حكوميه‌گه‌و ژياننامه‌ى كانديده‌يل ئه‌را پۆسته‌يل وه‌زارى.
